Bruselj, 03.12.2004

KOM(2004)771 končno

Predlog

UREDBA SVETA

o določitvi korekcijskih faktorjev, ki se od 1. julija 2004 uporabljajo za plačila uradnikov, pogodbenega osebja in začasnega osebja Evropskih skupnosti, napotenih v tretje države,kot tudi nekaterih uradnikov, ki so ostali na delovnem mestu v desetih novih državah članicah za obdobje največ petnajst mesecev po pristopu

(predložena s strani Komisije)

OBRAZLOŽITVENI MEMORANDUM

Z Uredbo (Euratom, ESPJ, EGS) št. 3019/87 z dne 5. oktobra 1987 so bili spremenjeni kadrovski predpisi z dodano Prilogo X, v kateri so posebne in odstopajoče določbe, ki se uporabljajo za uradnike Evropskih skupnosti, napotene v tretje države.

Posebej je bil uveden plačilni sistem in členi 11, 12 in 13 iz nove Priloge obravnavajo plačilo uradnikov, napotenih v omenjene države. Po tem sistemu se plačilo izplačuje v evrih v Belgiji, lahko pa se izplača – v celoti ali delno – tudi v valuti države napotitve. V tem primeru se uporablja korekcijski faktor za del plače, ki se izplača v lokalni valuti.

Od uvedbe novih kadrovskih predpisov z veljavnostjo od 1. maja 2004 (Uredba (ES, Euratom) št. 723/2004 z dne 22. marca 2004) se ta plačilni sistem uporablja tudi za pogodbeno osebje.

V skladu s členom 13 navedene priloge Svet vsakih šest mesecev določi korekcijske faktorje, ki se uporabljajo v tretjih državah.

Z Uredbo (ESPJ, EGS, Euratom) št. 2175/88 z dne 18. julija 1988 je Svet določil prve korekcijske faktorje, ki so se uporabljali od 10. oktobra 1987.

Zadnji korekcijski faktorji, ki jih je Svet določil z Uredbo (ES, Euratom) št. 1785/2004 z dne 5. oktobra 2004, so začeli veljati 1. januarja 2004.

Člen 33(4) Pristopne pogodbe desetih novih držav članic je ustvaril pravno podlago, ki dovoli podaljšanje uporabe Priloge X kadrovskih predpisov (pogoji za zaposlene zunaj Skupnosti) za uradnike, ki so ostali na delovnem mestu v teh novih državah članicah za obdobje največ petnajst mesecev po pristopu. Zato je za te nove države članice treba določiti ne le korekcijske faktorje, določene v skladu s Prilogo XI kadrovskih predpisov, temveč tudi korekcijske faktorje v skladu s Prilogo X.

V skladu s členom 13 Priloge X navedenih kadrovskih predpisov mora zdaj Svet enkrat letno določiti korekcijske faktorje, ki se uporabljajo v tretjih državah.

Ta predlog zadeva določitev korekcijskih faktorjev, ki se uporabljajo od 1. julija 2004 za plačila uradnikov, pogodbenega osebja in začasnega osebja Evropskih skupnosti, napotenih v tretje države, kot tudi nekaterih uradnikov, ki so ostali na delovnem mestu v desetih novih državah članicah za obdobje največ petnajst mesecev po pristopu.

Ti korekcijski faktorji so torej prvi, ki se jih določa letno.

Proračunski učinek je zanemarljiv v primerjavi s celotnim operativnim proračunom delegacij.

Plačni sistem zunaj Skupnosti temelji na načelu enakovrednosti kupne moči plačil, izplačanih v lokalni valuti v primerjavi z Brusljem.

Uporaba tega načela temelji na izračunu ekonomskih paritet, ki jih izvaja Eurostat. Korekcijski faktor je faktor, ki ga dobimo z delitvijo vrednosti ekonomske paritete z menjalnim tečajem. Določanje korekcijskih faktorjev torej v glavnem sestavlja izračun ekonomskih paritet med različnimi kraji napotitve in Brusljem.

Uporabljeni menjalni tečaji so določeni v skladu s pravili za izvajanje Finančne uredbe in ustrezajo datumu uporabe korekcijskih faktorjev.

V preglednici A so navedene nove ekonomske paritete, ustrezni menjalni tečaji in iz njih izhajajoči korekcijski faktorji za vse kraje napotitve za mesec julij 2004.

V preglednici B so za vse kraje napotitve v odstotkih navedene spremembe številk iz preglednice A v primerjavi s tistimi, ki so bile določene z nazadnje veljavno Uredbo.

PRILOGA

PREGLEDNICA A

+++++ TABLE +++++

PRILOGA

PREGLEDNICA B

+++++ TABLE +++++

Predlog

UREDBA SVETA

o določitvi korekcijskih faktorjev, ki se od 1. julija 2004 uporabljajo za plačila uradnikov, pogodbenega osebja in začasnega osebja Evropskih skupnosti, napotenih v tretje države,kot tudi nekaterih uradnikov, ki so ostali na delovnem mestu v desetih novih državah članicah za obdobje največ petnajst mesecev po pristopu

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju kadrovskih predpisov Evropskih skupnosti in pogojev za zaposlitev, ki se uporabljajo za druge uslužbence teh skupnosti, določenih z Uredbo (EGS, Euratom, ESPJ) št. 259/68[1], nazadnje spremenjenih z Uredbo (ES, Euratom) št. 857/2004[2] in zlasti s prvim pododstavkom člena 13 Priloge X k tej uredbi,

ob upoštevanju Pristopne pogodbe desetih novih držav članic in zlasti člena 33(4) Pogodbe,

ob upoštevanju predloga Komisije,

ob upoštevanju naslednjega:

Treba je upoštevati spremembe življenjskih stroškov v državah zunaj Skupnosti in zato določiti korekcijske faktorje, ki se od 1. julija 2004 uporabljajo za plačila za uradnike, pogodbeno osebje in začasno osebje, napotene v tretje države, kot tudi za nekatere uradnike, ki so ostali na delovnem mestu v desetih novih državah članicah za obdobje največ petnajst mesecev po pristopu, ki se izplačajo v valuti države napotitve.

Korekcijski faktorji, ki so se uporabili za plačilo na podlagi Uredbe (ES, Euratom) št. 1785/2004[3], imajo lahko za posledico pozitivne ali negativne prilagoditve prejemkov z veljavnostjo za nazaj.

Treba je določiti naknadno doplačilo, če se zaradi novih korekcijskih faktorjev plačila zvišajo.

Treba je določiti povračilo preveč izplačanih zneskov za obdobje med 1. julijem 2004 in začetkom veljavnosti te uredbe, če se zaradi novih korekcijskih faktorjev plačila znižajo.

Treba je določiti, da bo morebitno povračilo možno za obdobje največ šestih mesecev pred datumom začetka veljavnosti te uredbe in da se bodo njeni učinki lahko razporedili na obdobje največ dvanajstih mesecev od tega datuma, podobno kot je predvideno za korekcijske faktorje, ki se uporabljajo znotraj Skupnosti za plačila in pokojnine uradnikov in drugih uslužbencev Evropskih skupnosti –

SPREJEL NASLEDNJO UREDBO:

Člen 1

Korekcijski faktorji, ki se uporabljajo od 1. julija 2004 za plačila uradnikov, pogodbenega osebja in začasnega osebja Evropskih skupnosti, napotenih v tretje države, kot tudi nekaterih uradnikov, ki so ostali na delovnem mestu v desetih novih državah članicah za obdobje največ petnajst mesecev po pristopu, ki se izplačajo v valuti njihove države napotitve, so določeni v Prilogi.

Menjalni tečaji, ki se uporabljajo za izračun teh plačil, so določeni v skladu pravili za izvajanje Finančne uredbe in ustrezajo datumu, omenjenemu v prvem pododstavku.

Člen 2

Ustanove izvedejo retroaktivna plačila, če se plačila zvišajo zaradi korekcijskih faktorjev, ki so določeni v Prilogi.

Ustanove izvedejo za obdobje med 1. julijem 2004 in začetkom veljavnosti te uredbe negativne retroaktivne uskladitve plačil, če se plačila znižajo zaradi korekcijskih faktorjev, ki so določeni v Prilogi.

Retroaktivne prilagoditve, ki pomenijo povračilo preveč izplačanega, so možne za obdobje največ šestih mesecev pred datumom začetka veljavnosti te uredbe. Povračilo se lahko razporedi na obdobje največ dvanajstih mesecev po istem datumu.

Člen 3

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

PRILOGA

+++++ TABLE +++++

FINANČNI LIST

1. NASLOV UKREPA

Predlog uredbe Sveta o določitvi korekcijskih faktorjev, ki se uporabljajo od 1. julija 2004 za plačila uradnikov, pogodbenega osebja in začasnega osebja Evropskih skupnosti, napotenih v tretje države, kot tudi nekaterih uradnikov, ki so ostali na delovnem mestu v desetih novih državah članicah za obdobje največ petnajst mesecev po pristopu

2. ZADEVNA PRORAČUNSKA USMERITEV

XX-010102-01

3. PRAVNA PODLAGA

Člena 12 in 13 Priloge X kadrovskih predpisov

4. FINANČNI UČINEK

4.1 OCENJENI DEJANSKI IZDATKI 125.139.579 EUR ZA LETO 2004 (10.428.298,25 EUR na mesec) (1)

4.2 Ocena učinka korekcijskih faktorjev iz julija 2004 - 11.814,59 EUR (2)

4.3 Ocenjeni polletni izdatek [(2) x 6] - 70.887,54 EUR

4.4 Ocenjeni letni izdatek [(2) x 12] - 141.775,08 EUR

4.5 Učinek v primerjavi z ocenjenim zneskom dejanskih izdatkov [(2) : (1)] - 0,11329356 %

Ta finančni učinek ne vsebuje učinka na podlagi vmesnih korekcijskih faktorjev, ki jih Komisija določi vsak mesec.

[1] UL L 56, 4.3.1968, str. 1.

[2] UL L 161, 30.4.2004, str. 11.

[3] UL L .317, 16.10.2004, str. 11.